
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 337 

21 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επαναλειτουργία του Τοπικού Τελωνειακού Γραφεί¬ 
ου (Τ.Τ.Γ.) Αγίου Κωνσταντίνου Νομαρχίας Φθιώ¬ 
τιδας. 1 

Διαδικασία χορήγησης εξαίρεσης από την επιβολή 
ΦΠΑ στις παραδόσεις νεόδμητων ακινήτων, σύμ¬ 
φωνα με την παράγραφο 4 του άρθρου 6 του Κώ¬ 
δικα ΦΠΑ. 2 


Α ΠΟΦΑΣΕΙ Σ 

Αριθμ.1025022/267/0006Β (1) 


Επαναλειτουργία του Τοπικού Τελωνειακού Γραφείου 

(Τ.Τ.Γ.) Αγίου Κωνσταντίνου Νομαρχίας Φθιώτιδας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως αντικαταστάθηκε και συμπληρώθηκε με την παρ. 
3 του άρθρου 19 του ν. 2443/1996 «Τροποποίηση και 
συμπλήρωση του Τελωνειακού Κώδικα και άλλες δια¬ 
τάξεις» (Α' 265). 

β) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

γ) Του άρθρου 397 του π.δ. 551/1988 «Οργανισμός Νο¬ 
μαρχιών (Οργάνωση Οικονομικών Υπηρεσιών)» (Α' 259), 
όπως έχει τροποποιηθεί και ισχύει. 

δ) Της υπ’ αριθμ. Τ. 572/1277/4.2.1998 απόφαση του 
Υπουργού Οικονομικών «Αναστολή λειτουργίας Τοπικών 
Τελωνειακών Γραφείων» (Β' 115). 

2. Το υπ’ αριθμ. 17795/13.12.2004 έγγραφο της Τελωνει- 
ακής Περιφέρειας Βόλου και το αριθμ. 4198/24.1.2005 έγ¬ 
γραφο του Υφυπουργού Οικονομίας και Οικονομικών. 

3. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού, ποσού δύο χιλιάδων και πεντακοσίων 
ογδόντα (2.580) ευρώ για το τρέχον έτος και πέντε 


χιλιάδων και εκατόν εξήντα (5.160) ευρώ για κάθε επό¬ 
μενο έτος, προκειμένου να καταβληθούν το επίδομα 
ευθύνης του προϊσταμένου και τα έξοδα λειτουργίας 
του Τοπικού Τελωνειακού Γραφείου Αγίου Κωνσταντί¬ 
νου Νομού Φθιώτιδας, η οποία θα καλύπτεται από τις 
πιστώσεις εξόδων του προϋπολογισμού Υπουργείου 
Οικονομίας και Οικονομικών (Ειδ. Φορέας 23110, Κ.Α.Ε. 
0215, 0813,0832,0831,0825 και 1232), αποφασίζουμε: 

Τροποποιούμε την αριθ μ. Τ. 572/1277/4.2.1998 
απόφαση του Υπουργού Οικονομικών, ως προς την πε¬ 
ρίπτωση 9 της παραγράφου Α αυτής, που αφορά την 
αναστολή λειτουργίας του Τοπικού Τελωνειακού Γρα¬ 
φείου Αγίου Κωνσταντίνου, περιοχής νομού Φθιώτιδας 
και ειδικότερα: 

1. Αίρουμε την αναστολή λειτουργίας του Τοπικού 
Τελωνειακού Γραφείου Αγίου Κωνσταντίνου, περιοχής 
νομού Φθιώτιδας και ορίζουμε ως χρόνο έναρξης επα¬ 
ναλειτουργίας αυτού την 1.5.2006. 

2. Από την ημερομηνία αυτή παύουν να ισχύουν οι 
διατάξεις της περίπτωσης 9 της παραγράφου Α της 
παραπάνω απόφασης μας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Φεβρουάριου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αρ ιθμ.1024543/1717/389/Α 0 014 (2) 

Διαδικασία χορήγησης εξαίρεσης από την επιβολή ΦΠΑ 
στις παραδόσεις νεόδμητων ακινήτων, σύμφωνα με 
την παράγραφο 4 του άρθρου 6 του Κώδικα ΦΠΑ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του Κώδικα Φ.Π.Α. (κυρ. με 
τον ν. 2859/2000/ΦΕΚ 248 Α'), όπως ισχύουν μετά το 
ν. 3427/2005 (ΦΕΚ 312 Α'): 

α) της παραγράφου 4 του άρθρου 6, 

β) της παραγράφου 5 του άρθρου 6, 

γ) της παραγράφου 2 του άρθρου 59, 

δ) της παραγράφου 3 του άρθρου 64. 

2. Την 37930/ΔΙΟΕ 1264 (ΦΕΚ 1432 Β') κοινή απόφα¬ 
ση του Πρωθυπουργού και του Υπουργού Οικονομίας 

και Οικονομικών περί «Καθορισμού αρμοδιοτήτων των 
Υφυπουργών Οικονομίας και Οικονομικών». 

3. Την ανάγκη καθορισμού της διαδικασίας για τη 
χορήγηση εξαίρεσης από την επιβολή ΦΠΑ στις παρα¬ 
δόσεις νεόδμητων ακινήτων. 

4. Οτι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Ορίζουμε τη διαδικασία χορήγησης της εξαίρεσης 
που προβλέπεται από την παράγραφο 4 του άρθρου 6 
του Κώδικα ΦΠΑ (ν. 2859/2000), όπως τροποποιήθηκε 
και ισχύει, ως κάτωθι: 

2. Με αίτηση του υποκειμένου, που υποβάλλεται στην 
αρμόδια για την έδρα του Δ.Ο.Υ., όπως το συνημμένο 
ΥΠΟΔΕΙΓΜΑ 1, χορηγείται εξαίρεση από την εφαρμογή 
των διατάξεων της παραγράφου 4 του άρθρου 6 του 
Κώδικα ΦΠΑ (ν. 2859/2000), αναφορικά με συγκεκριμένη 
οικοδομή, εφόσον έχει κατατεθεί πλήρης φάκελος στην 
πολεοδομία για την έκδοση ή την αναθεώρηση της 
άδειας και έχει υπογράφει προσύμφωνο και εργολαβικό 
συμβόλαιο κατασκευής μέχρι την 25.11.2005. 

3. Ο υποκείμενος υποβάλλει συνημμένα με την αίτησή 
του τα παρακάτω: 

α) επικυρωμένο φωτοαντίγραφο του προσυμφώνου 
και εργολαβικού συμβολαίου κατασκευής για τη συ¬ 
γκεκριμένη οικοδομή, 

β) βεβαίωση, που εκδίδεται από την αρμόδια πολεο- 
δομική αρχή, από την οποία να προκύπτουν το όνομα/ 
επωνυμία του αιτούντος την έκδοση της οικοδομικής 
αδείας, η διεύθυνση του οικοπέδου, ο αριθμός και η 
ημερομηνία έκδοσης ή αναθεώρησης της οικοδομικής 


αδείας καθώς και η κατάθεση πλήρους φακέλου για την 
έκδοση ή την αναθεώρηση της άδειας, σύμφωνα με τις 
πολεοδομικές διατάξεις, για τη συγκεκριμένη οικοδομή 
μέχρι και 25.11.2005. 

γ) επικυρωμένο φωτοαντίγραφο της άδειας οικοδομής 
που εκδίδεται ή αναθεωρείται από 1.1.2006. 

4. Με βάση τα παραπάνω δικαιολογητικά εκδίδεται 
απόφαση, όπως το συνημμένο ΥΠΟΔΕΙΓΜΑ 2, για χο¬ 
ρήγηση εξαίρεσης από τον Προϊστάμενο της Δ.Ο.Υ. εις 
τετραπλούν.Ένα αντίτυπο αυτής διαβιβάζεται στη Δ.Ο.Υ. 
της περιοχής του ακινήτου, ένα επιδίδεται στον αιτού- 
ντα, ένα διαβιβάζεται στη Διεύθυνση 13η Φορολογίας 
Κεφαλαίου και ένα παραμένει στο αρχείο της Δ.Ο.Υ. 
Αντίγραφο της απόφασης εξαίρεσης επισυνάπτεται από 
τον υποκείμενο σε κάθε δήλωση μεταβίβασης κατά την 
υποβολή της στη Δ.Ο.Υ. Η αίτηση πρέπει να υποβληθεί 
και η εξαίρεση να χορηγηθεί, πριν τη δήλωση έναρξης 
εργασιών του υποκαταστήματος για τη συγκεκριμένη 
οικοδομή. Ειδικά για τις περιπτώσεις που έχουν διενερ- 
γηθεί πράξεις πριν από τη δημοσίευση της παρούσας 
Απόφασης, η αίτηση εξαίρεσης μπορεί να υποβληθεί 
και η εξαίρεση να χορηγηθεί μέχρι και τις 28 Απριλίου 
2006. 

5. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Ο ΥΦΥΠΟΥΡΓΟΣ 

ΑΝΤΩΝΗΣ ΜΠΕΖΑΣ 

ΥΠΟΔΕΙΓΜΑ 1 


ΑΙΤΗΣΗ 

Επώνυμο ή Επωνυμία. 


Όνομα. 

Αντικείμενο εργασιών. 


Α.Φ.Μ. 

Δ/νση. 

Τηλ. 

ΘΕΜΑ: Εξαίρεση από Φ.Π.Α. (Άρθρο 6 §4 
Κώδικα Φ.Π.Α.). 

ΣΥΝΗΜΜΕΝΑ: 

□ Βεβαίωση της αρμόδιας πολεοδο- 
μικής αρχής. 

□ Επικυρωμένο φωτοαντίγραφο του 
προσυμφώνου και εργολαβικού 
συμβολαίου κατασκευής. 

□ Επικυρωμένο φωτοαντίγραφο της 
άδειας οικοδομής. 


Προς τη Δ.Ο.Υ . 

Παρακαλώ να μου χορηγήσετε εξαί¬ 
ρεση από την υπαγωγή στο Φ.Π.Α. 
σύμφωνα με την παρ. 4 του άρθρου 
6 του Κώδικα Φ.Π.Α. για την οικοδομή 

που βρίσκεται. 

για την οποία έχει εκδοθεί/αναθεωρη- 

θεί η υπ’ αριθ./. 

άδεια οικοδομής από την πολεοδομι- 
κή αρχή τ. 

Δηλώνω υπεύθυνα ότι τα παραπάνω 
στοιχεία είναι απολύτως ακριβή και ότι 
γνωρίζω τις σοβαρές συνέπειες που 
συνεπάγεται μία ψευδής δήλωση. 

Ο Α ι τ ώ ν 

ΥΠΟΔΕΙΓΜΑ 2 


Δ.Ο.Υ. 


. 200 ... 


ΑΠΟΦΑΣΗ 


Ο Προϊστάμενος της Δ.Ο.Υ. έχοντας υπόψη: 

1. Τις παρακάτω διατάξεις του Κώδικα Φ.Π.Α (κυρ. με το ν. 2859/2000/ΦΕΚ 248 Α'), 
όπως ισχύουν μετά το ν. 3427/2005 (ΦΕΚ 312 Α'): 

α) της παραγράφου 4 του άρθρου 6, 
β) της παραγράφου 5 του άρθρου 6, 
γ) της παραγράφου 2 του άρθρου 59, 
δ) της παραγράφου 3 του άρθρου 64. 

2. Την αριθμ. Απόφαση του Υπουργού Οικονο¬ 

μίας και Οικονομικών. 

3. Την από. (αρ. πρωτ.) αίτηση τ. 

.και τα επισυναπτόμενα σε αυτή 

δικαιολογητικά. 


ΑΠΟΦΑΣΙΖΟΥΜΕ 


Εγκρίνουμε την εξαίρεση από Φ.Π.Α. του 


για την οικοδομή που βρίσκεται 


. για την οποία έχει εκδοθεί/αναθεωρηθεί άδεια οικοδομής υπ’ 

αριθ./.από την πολεοδομική αρχή τ. 


Ο Προϊστάμενος της Δ.Ο.Υ. 



02003372103060004 

